O‘zbekiston Falastinni mag‘lub etdi, Eldor Shomurodovdan dubl (video)

Futbol bo‘yicha O‘zbekiston terma jamoasi 19-noyabr, seshanba kuni JCh—2022 saralashining ikkinchi bosqichi 6-turi doirasida Falastinga qarshi o‘yin o‘tkazdi.

Uchrashuvning 17-daqiqasida Hojiakbar Alijonovning qanotdan uzatib bergan to‘pini terma jamoa to‘purari Eldor Shomurodov Falastin darvozasiga boshi bilan joylab qo‘ydi.
Ikkinchi bo‘limning 58-daqiqasida esa Odil Ahmedovning uzatmasini yana o‘sha Eldor golga aylantirishga erishdi va dublga erishdi.
Shu tariqa O‘zbekiston terma jamoasi ilk turdagi mag‘lubiyat uchun Falastindan revansh olishga erishdi. Ushbu g‘alabadan so‘ng Abramov jamoasining ochkolari soni 9 taga yetdi va O‘zbekiston guruhda peshqadamga aylandi. Bitta kam o‘yin o‘tkazgan Saudiya Arabistoni esa 8 ochko bilan ikkinchi pog‘onadan o‘rin olgan.

JCh—2022 saralashi
6-tur bahsi
19-noyabr, seshanba
Gollar: 1:0 — 17 Eldor Shomurodov. 2:0 — 58 Eldor Shomurodov.